ગોંડલ અક્ષર મંદિર ખાતે બીએપીએસનાં વડા પૂજ્ય મહંત સ્વામીની ઉપસ્થિતિમાં શનિવારના રોજ અક્ષર પુરષોત્તમ દર્શન સમારોહ યોજાઈ ગયો. આ સમારોહમાં બી.એ.પી.એસ.ના વડા પૂજ્ય મહંત સ્વામી, મહામહોપાધ્યાય પૂજ્ય ભદ્રેશ સ્વામી તથા વિદ્વાન સંસ્કૃત પંડિત અને સંસ્કૃત ભાષાના પ્રચાર-પ્રસાર માટે દેશ-વિદેશમાં પ્રોફેસર ગજેન્દ્ર પંડાજી ખાસ ઉપસ્થિત રહ્યા હતા અને પૂજ્ય ભદ્રેશદાસ સ્વામી તેમજ સ્વામિનારાયણ ભાષ્ય પર વિશેષ પ્રવચનનો લાભ આપ્યો હતો. પૂજ્ય ભદ્રેશદાસ સ્વામીએ પરમ પૂજ્ય પ્રમુખ સ્વામી મહારાજની આજ્ઞાથી પ્રસ્થાનત્રયી અને સ્વામિનારાયણ ભાષ્યની રચના કરી છે.